МОМЧИЛО МОМО КАПОР

(1937‒2010)

Aкадемик Момчило Момо Капор рођен је 8. априла 1937. у Са­ра­јеву. У родном граду по­ха­ђао школу (1943**–**1946) и гимназију(1946**–**1955), а студије сликарства, у кла­си Не­дељ­ка Гво**­**зде**­**новића, на на Академији ли­ков­них умет­но­сти у Бео­граду (1956**–**1961).Рад­ио је као нови­нар у ли­сту „Југо***­***сла***­***ви­ја експорт” (1963**–**1976), а потом је био сло­бодни умјет­ни­к. Текстове о сли­кар­ству, музици, филму и дру­гим темама, те ре­пор­таже, цр­ти­­це, за­пи­се, ко­зе­ри­је објављивао је у бројним ју­го­словенским ли­сто­вима и часописима. Био је вео­ма плодан, све­стран и успјешан ства­ра­лац, првен­ствено у обла­сти­ма књижевности и сли­кар­ства.

Ње­го­ве књиге објављиване су у великим ти­ра­жи­ма и у више издања. Критичари и теоретичари књижевности сматрају га једним од родона­чел­ника тзв. џинс-прозе у нашој књижевности, истичући његово мајсторство у вла­дању кратким литерарним формама. Писао је приповијетке, ро­ма­не, пу­то­писе, драмске текстове, радио-драме, сце­­­на­ри­је за кратке и дугометражне филмове и био је аутор многобројних те­ле­ви­зиј­ских филмова, музичких и хумористичких емисија и др. Илустровао је већи број својих и књига других писаца. Његова дјела пре­во­ђена су на фран­цус­ки, руски, њемачки, пољски, чешки, бугарски, мађарски, сло­ве­начки и швед­ски језик.

Током рата на простору бивше СФРЈ, као ратни репортер, извјештавао је из Крајине и Босне и Херцеговине за новине и телевизију. Био је један од уредника листа „Војска Крајине”, а посљедњих година живота био је и ко­лум­ниста франкфуртских „Вести”.

Објавио је четрдесетак књига, раз­них жанрова, међу којима су нај­важ­ни­је: романи – *Fo­liranti*, Zagreb 1975; *Beleške jedne Ane*, Zagreb 1976; *Pro­vin*­*ci­ja­lac*, Zagreb 1976; *Ada*, Zagreb 1977; *Лањски сне­гови*, Београд 1977; *Zoe*, Zagreb 1978; *Una*, Zagreb 1981; *Зелена чоја Монтенегра*, Бео­град 1992; *По­след*­*­њи лет за Сарајево*, Београд 1995; *Хроника из­губ­ље­ног града*, Београд 1996; *Чувар адресе*, Ниш 2000; *Конте*, Београд 2003; *Исповести – аутобио*­*граф*­*ски ро­ман*, Београд 2008; приче – *I druge priče*, Zagreb 1973; *Hej, nisam ti to pričala*, Zagreb 1978; *101 pri­ča*, Zagreb 1980; *Onda*, Beograd 1982; *Knji­ga žalbi*, Beograd 1984; *Смрт не боли – приче из последњег рата*, Бања Лука 1997; *Сарајевске* *приче*, Зрењанин 2001; остали књижевни жанрови – *Skitam i pričam* (путопис), Beograd 1979; *100 недеља блокаде*, Београд 1994; *Успо*­*мене једног цртача*, Бања Лука 1998; *Путопис кроз биографију*, Београд 2006. и др.

Као сликар, излагао је радове у Загребу, Љуб­ља­ни, Ма­ри­бо­ру, Београду, Њујорку, Бостону, Женеви и Бриселу.

Добитник је многобројних награда, као што су: Ок­то­барска на­г­рада гра­да Београда (1999), „Светозар Ћоровић”, за нај­бољу књи­гу прозе (1999), „Лаза Ко***­***стић”, за роман године (2001), „Тодор Ма­нојловић”, за ро­ман го­ди­­­­не (2002), „Бора Станковић”, за роман године (2004), Наг­рада за жи­вотно де­ло Удружења књижевника Србије (2006); Наг­рада Срп­ске књи­жев­не зад­ру­ге (2008), „Ра­­доје Домановић”, за укупан допринос српској књи­жев­ној са­­ти­ри (2009).

Године 1996. именован је за члана Се­­ната Ре­пуб­лике Српске, у првом са­зи­ву. За дописног члана Академије наука и умјетности Републике Српске иза­бран је 27. јуна 1997, а за ре­дов­ног 21. јуна 2004. године.

Академик Момо Капор преминуо је 30. марта 2010. године у Београду.